b'\n_START_ARTICLE_\nGustavs Zemgals\n_START_SECTION_\nAnkstyvoji karjera\n_START_PARAGRAPH_\nGustavas Zemgalis gim\xc4\x97 D\xc5\xbe\xc5\xabkst\xc4\x97je, Latvijoje. Pradin\xc4\x99 mokykl\xc4\x85 lank\xc4\x97 Sakos miestelyje, mokslus t\xc4\x99s\xc4\x97 Rygos Nikolajaus gimnazijoje. 1899 m. baig\xc4\x97 Maskvos universitet\xc4\x85, \xc4\xafgijo teis\xc4\x97s specialyb\xc4\x99. Gr\xc4\xaf\xc5\xbe\xc4\x99s \xc4\xaf Latvij\xc4\x85 dirbo advokatu, laikra\xc5\xa1\xc4\x8dio redaktoriumi ir politiku._NEWLINE_1904 m. per Rusijos-Japonijos kar\xc4\x85 buvo i\xc5\xa1si\xc5\xb3stas \xc4\xaf front\xc4\x85, kur praleido pusantr\xc5\xb3 metus ir gavo kapitono laipsn\xc4\xaf.\n_START_SECTION_\nPo 1905 m.\n_START_PARAGRAPH_\n1905 m. gr\xc4\xaf\xc5\xbe\xc4\x99s \xc4\xaf Latvij\xc4\x85, Zemgalis tapo liberali\xc5\xb3 pa\xc5\xbei\xc5\xabr\xc5\xb3 laikra\xc5\xa1\xc4\x8dio "Jaun\xc4\x81 Dienas Lapa" (Rytojaus puslapis) \xc4\xafk\xc5\xabr\xc4\x97jas ir redaktorius. Jis taip pat buvo laikra\xc5\xa1\xc4\x8dio "Jaun\xc4\x81 Dienas Lapa" kuris pakeit\xc4\x97 laikra\xc5\xa1t\xc4\xaf "M\xc5\xabsu Laiki" (M\xc5\xabs\xc5\xb3 Laikas), redaktorius. 1907 m. liep\xc4\x85 Gustavas Zemgalis u\xc5\xbe "M\xc5\xabsu Laiki" leidim\xc4\x85 buvo \xc4\xafkalintas 3 m\xc4\x97nesiams are\xc5\xa1to. Greitai po to Zemgalis suk\xc5\xabr\xc4\x97 Latvijos demokrat\xc5\xb3 partij\xc4\x85. Laikotarpiu tarp 1912 ir 1914 m. Zemgalis taip pat dirbo laikra\xc5\xa1tyje "Domas" (Mintys)._NEWLINE_Prasid\xc4\x97jus I pasauliniam karui Zemgalis buvo i\xc5\xa1si\xc5\xb3stas \xc4\xaf Suomij\xc4\x85. 1917 baland\xc5\xbeio 23 d. Zemgaliui gr\xc4\xaf\xc5\xbeus \xc4\xaf Ryg\xc4\x85, jis buvo i\xc5\xa1rinktas miesto pirmininku. 1917 m. ruden\xc4\xaf Zemgalis buvo perrinktas. Tuo metu jis priklaus\xc4\x97 Latvijos demokrat\xc5\xb3 radikal\xc5\xb3 partijai._NEWLINE_Nuo 1918 met\xc5\xb3 Zemgals tapo Latvijos laikinosios nacionalin\xc4\x97s tarybos nariu. Jis tvark\xc4\x97 reikalus, susijusius su okupuotos Latvijos teritorijomis. Kaip Latvijos radikal\xc5\xb3 demokrat\xc5\xb3 partijos narys, jis tapo antruoju Tautos tarybos pirmininko pavaduotoju. Tautos taryba buvo atstovaujamasis Latvijos politini\xc5\xb3 partij\xc5\xb3 ir organizacij\xc5\xb3 organas. Eidamas jam paskirtas pareigas, jis pirmininkavo 1918 met\xc5\xb3 lapkri\xc4\x8dio 18 dienos Tautos tarybos susirinkimui, kurio metu buvo paskelbta Latvijos nepriklausomyb\xc4\x97. 1918 met\xc5\xb3 gruod\xc5\xbeio 3 dien\xc4\x85 jis buvo i\xc5\xa1rinktas Rygos miesto tarybos pirmininku._NEWLINE_Kai bol\xc5\xa1evik\xc5\xb3 \xc4\xaftaka Latvijoje vis stipr\xc4\x97jo Tautos taryba i\xc5\xa1siunt\xc4\x97 J\xc4\x81nis \xc4\x8cakste ir Zemgals \xc4\xaf u\xc5\xbesien\xc4\xaf, kad jie gal\xc4\x97t\xc5\xb3 atstovauti Latvijos interesams. Cakste, Zemgals ir keletas kit\xc5\xb3 vyriausyb\xc4\x97s \xc5\xbemoni\xc5\xb3 nuvyko \xc4\xaf Kopenhag\xc4\x85 brit\xc5\xb3 karo laivu, ta\xc4\x8diau Zemgals gr\xc4\xaf\xc5\xbeo atgal \xc4\xaf Latvij\xc4\x85 po dviej\xc5\xb3 m\xc4\x97nesi\xc5\xb3, kur jis band\xc4\x97 atkurti Tautos taryb\xc4\x85, bet v\xc4\x97liau jis ir grup\xc4\x97 jam lojali\xc5\xb3 politik\xc5\xb3 buvo suimti Vokietijos armijos kareivi\xc5\xb3._NEWLINE_V\xc4\x97liau Gustas Zemgalis buvo parlamento (Saeima) narys, nuo Demokratin\xc4\x97s Centro Partijos (Demokratiska Centra Partija).\n_START_SECTION_\nPrezidento kadencija\n_START_PARAGRAPH_\n1927 m. mirus prezidentui Janiui \xc4\x8cakstei, Gustavas Zemgalis buvo i\xc5\xa1rinktas valstyb\xc4\x97s prezidentu. Kaip prezidentas Zemgalis ma\xc5\xbeai ki\xc5\xa1osi \xc4\xaf seimo \xc4\xafstatym\xc5\xb3 leidyb\xc4\x85, bet pagars\xc4\x97jo da\xc5\xbena amnestija kaliniams. Per prezidentavimo laikotarp\xc4\xaf, Zemgals suteik\xc4\x97 amnestij\xc4\x85 648 asmenims, i\xc5\xa1 kuri\xc5\xb3 172 gavo visi\xc5\xa1k\xc4\x85 amnestij\xc4\x85. Gustavas Zemgalis prezidentu buvo iki 1930 m. Kai jo kadencija baig\xc4\x97si, jis atsisak\xc4\x97 valdyti antr\xc4\x85 kadencij\xc4\x85, nepaisant daugelio pra\xc5\xa1ym\xc5\xb3._NEWLINE_Baigus prezidento kadencij\xc4\x85 Zemgalis buvo i\xc5\xa1rinktas \xc4\xaf Saeima, kuriame jis buvo finans\xc5\xb3, prekybos ir industrijos komisij\xc5\xb3 narys. Nuo 1931 iki 1932 m. buvo finans\xc5\xb3 ministras._NEWLINE_1926 m. Zemgaliui buvo \xc4\xafteiktas 3 klas\xc4\x97s Trij\xc5\xb3 \xc5\xbdvaig\xc5\xbed\xc5\xbei\xc5\xb3 ordin\xc4\x85 (auk\xc5\xa1\xc4\x8diausias Latvijos nacionalinis apdovanojimas). 1929 m. Gustavas Zemgalis gavo tok\xc4\xaf pat tik 1 \xe2\x80\x93 auk\xc5\xa1tesn\xc4\x97s klas\xc4\x97s ordin\xc4\x85._NEWLINE_Tre\xc4\x8diajame de\xc5\xa1imtmetyje, Zemgalis publikavo straipsnius laikra\xc5\xa1tyje "Jaun\xc4\x81k\xc4\x81s Zi\xc5\x86as" (Naujausios \xc5\xbeinios)._NEWLINE_1939 m. sausio 6 d. Gustavas Zemgalis mir\xc4\x97 ir buvo palaidotas Rygoje. 1990 m. D\xc5\xbe\xc5\xabkste buvo atidengtas monumentas 2-ajam Latvijos prezidentui.'